เรื่องร้องเรียน (ถนน) วันที่ 2023-06-02 04:52:42 — แขวงคลองเตยเหนือ เขตวัฒนา จังหวัดกรุงเทพมหานคร
เรื่อง	ขอทราบผลการดำเนินคดี กับเจ้าของห้องชุดเลขที่ 19/149-151 อาคารชุดสุขุมวิท สวีท
เรียน	ผู้อำนวยการเขตวัฒนา กรุงเทพมหานคร
อ้างถึง   1. หนังสือเขตวัฒนา ที่ กท 8507/4278 ลงวันที่ 8 กันยายน 2565
	2. คำสั่งงานเขตวัฒนา ที่ กท 8503/4279 ลงวันที่ 8 กันยายน 2565

ตามอ้างถึงเขตวัฒนา ได้มีคำสั่งให้เจ้าของห้องชุดเลขที่ 19/149-151 อาคารชุดสุขุมวิท สวีทดำเนินการแก้ไขห้องชุดของตนให้ถูกต้องตามแบบที่ได้รับอนุญาต โดยเขตวัฒนาวินิจฉัยว่า ห้องชุดดังกล่าวดัดแปลงต่อเติมห้องชุดของตนเองเป็นการเปลี่ยนแปลงการใช้สอย ซึ่งไม่เข้าข่ายเป็นการดัดแปลงอาคาร
ข้าพเจ้า นายฉัตรชัย กองทรัพย์ ผู้ร้องเห็นว่า ห้องชุดดังกล่าวดัดแปลงต่อเติมเป็นการดัดแปลงอาคาร โดยไม่ได้รับอนุญาต จึงเป็นการฝ่าฝืนพระราชบัญญัติควบคุมอาคาร พ.ศ. 2522 มาตรา 21 และการวินิจฉัยของเขตวัฒนาในกรณีนี้ไม่ชอบด้วยกฎหมาย ข้าฯจึงนำเรื่องไปฟ้องศาลปกครองกลางเป็นคดีหมายเลขดำเลขที่ 2528/2565 ซึ่งปัจจุบันอยู่ในระหว่างพิจารณา
วันที่ 29 เมษายน 2564 ข้าฯได้ร้องต่อท่านในกรณีเจ้าของห้องชุดดังกล่าวดัดแปลงต่อเติมห้องชุดของตนเองโดยผิดต่อกฎหมาย 
วันที่ 8 กันยายน 2565 ท่านได้ตอบกลับมายังข้าฯโดยมีรายละเอียด (ตามอ้างถึง 1.) แต่ในหนังสือฉบับนี้ ท่านไม่ได้แจ้งให้ข้าฯรู้ว่า ท่านมีคำสั่งให้เจ้าของห้องชุดดังกล่าวดำเนินการแก้ไขห้องชุดของตนฯ (ตามอ้างถึง 2.) ซึ่งการที่ท่านได้มีคำสั่งและมีวินิจฉัยว่า เจ้าของห้องชุดดังกล่าวดัดแปลงต่อเติมห้องชุดของตนเองอันเป็นการเปลี่ยนแปลงการใช้สอย จึงเป็นการที่เจ้าของห้องชุดดังกล่าวฝ่าฝืน พรบ.ควบคุมอาคารฯ มาตรา 32 ซึ่งมีความผิดตามมาตรา 65 แห่งพระราชบัญญัติฉบับเดียวกัน
เนื่องจากท่านไม่ได้แจ้งให้ข้าฯได้รู้ว่า ท่านได้ดำเนินการทางคดีต่อเจ้าของห้องชุดดังกล่าวในคดีกระทำการฝ่าฝืน พรบ.ควบคุมอาคารฯ มาตรา 32 ไปแล้วหรือไม่? อย่างไร? ดังนั้นข้าฯขอท่านโปรดกรุณาชี้แจงให้ข้าฯได้รู้ผลของการปฏิบัติราชการของท่านดังนี้
1.ผลของการดำเนินคดี 
2.เลขหมายคำพิพากษา (ศาลที่พิจาณาคดี และหมายเลขคดีดำ+แดง) 
ในกรณีที่ท่านยังไม่ได้ดำเนินคดีดังกล่าว ขอให้ท่านโปรดรีบดำเนินการโดยเร็ว เพราะนับตั้งแต่วันที่ทราบเรื่อง (29 เมษายน 2564 ) และวันที่มีการวินิจฉัย (8 กันยายน 2565) จนถึงปัจจุบัน นับเป็นระยะเวลาเกินกว่า 2 ปี จึงถือเป็นระยะเวลาเกินกว่าสมควรแล้ว
#1555 #bkkrongtook